आज जीतकर क्वालिफाई कर सकती हैं मुंबई और बेंगलुरु; राजस्थान इनके हारने की दुआ करेगी
IPL 2023 Playoff Qualification Scenarios - Mumbai Indians To Kolkata Knight Riders and RCB Punjab Kings. इंडियन प्रीमियर लीग (IPL) में लीग स्टेज के 68 मुकाबले हो चुके हैं। अब महज 2 लीग मैच बचे हैं और 3 टीमें प्लेऑफ में प्रवेश कर चुकी हैं। एक पोजिशन खाली है
इंडियन प्रीमियर लीग (IPL) में लीग स्टेज के 68 मुकाबले हो चुके हैं। अब महज 2 लीग मैच बचे हैं और 3 टीमें प्लेऑफ में प्रवेश कर चुकी हैं। एक पोजिशन खाली है। इस एक स्थान के लिए 3 टीमें दावेदार हैं।
डिफेंडिंग चैंपियन गुजरात टाइटंस (GT), चेन्नई सुपर किंग्स (CSK) और लखनऊ सुपरजायंट्स (LSG) ने टॉप-4 में अपनी-अपनी जगह पक्की कर ली है। अब बचे हुए एक स्थान के लिए रॉयल चैलेंजर्स बेंगलुरु (RCB), राजस्थान रॉयल्स (RR) और मुंबई इंडियंस (MI) में रेस है। मुंबई और बेंगलुरु के पास अपने-अपने आखिरी लीग मुकाबले जीतकर टॉप-4 में जगह बनाने का मौका है, जबकि राजस्थान की टीम बेंगलुरु और मुंबई के नतीजों पर निर्भर है, क्योंकि टीम अपने सभी लीग मैच खेल चुकी है।
आज सीजन का आखिरी डबल हेडर डे है। यानी इस सीजन में आखिरी बार एक दिन में दो मुकाबले खेले जाएंगे। पहले मैच में मुंबई और हैदराबाद आमने-सामने होंगी, जबकि दूसरे में बेंगलुरु का मुकाबला गुजरात से होगा।
आगे स्टोरी में हम आज के मैचों की टीमों की सिचुएशन जानेंगे,​​ साथ ही जानेंगे कि मुंबई और बेंगलुरु को प्लेऑफ में प्रवेश करने के लिए क्या करना होगा। 
सबसे पहले एक नजर पॉइंट्स टेबल पर डाल लेते हैं...
आज प्लेऑफ की चौथी टीम मिलेगी
पॉइंट्स टेबल की वर्तमान स्थिति के अनुसार, गुजरात टाइटंस (18 अंक) पहले, चेन्नई (17) दूसरे और लखनऊ (17) तीसरे स्थान पर हैं। प्लेऑफ में कन्फर्म क्वालिफिकेशन के लिए 16 से ज्यादा पॉइंट्स चाहिए, जो कि इन तीनों ने हासिल कर लिए हैं। अब चौथे स्थान की रेस जारी है।
बेंगलुरु, राजस्थान और मुंबई दावेदारी पेश कर रही हैं। तीनों के एक समान 14-14 अंक हैं, लेकिन बेंगलुरु और मुंबई का एक-एक मैच बाकी है, जबकि राजस्थान अपने सभी लीग मुकाबले खेल चुकी है। ऐसे में बेंगलुरु और मुंबई के पास अपने आखिरी मुकाबले को जीतकर अपनी दावेदारी मजबूत करने का मौका है, वहीं राजस्थान इन दोनों टीमें के मुकाबलों के नतीजों पर निर्भर हैं।
इन 6 टीमों के अलावा कोलकाता, पंजाब, दिल्ली और हैदराबाद अपने सभी मैच खेलकर प्लेऑफ रेस से बाहर हो गई हैं।
प्लेऑफ के चौथे स्थान के लिए दावेदार सभी टीमों की स्थिति देखते हैं...
1. मुंबई इंडियंस 
2. रॉयल चैलेंजर्स बेंगलुरु
3. राजस्थान रॉयल्स 
संजू सैमसन की कप्तानी वाली राजस्थान रॉयल्स की टीम अपने सभी लीग मैच खेल चुकी है। टीम के हिस्से में महज 14 अंक ही हैं। टीम 0.148 के नेट रनरेट के साथ 5वें नंबर पर है। इस सिचुएशन में भी प्लेऑफ में क्वालिफाई करने के लिए राजस्थान चाहेगी कि मुंबई और बेंगलुरु अपने-अपने मुकाबले बड़े अंतर से हार जाएंगे, ताकि तीनों टीमों के 14 अंक ही रहे। वहीं राजस्थान का रनरेट दोनों से बेहतर रहे। अगर आज मुंबई के हारने के बाद बेंगलुरु 6 से ज्यादा रन के अंतर से अपना मैच हारती है तो राजस्थान 14 पॉइंट्स के साथ क्वालिफाई कर जाएगी।
अब देखते हैं चेन्नई और लखनऊ ने शनिवार को प्लेऑफ में क्वालिफाई कैसे किया...
CSK और LSG ने अपने-अपने मैच जीते 
शनिवार को दो मुकाबले खेले गए। पहले में चेन्नई ने दिल्ली को 77 रन से हराते हुए प्लेऑफ में प्रवेश किया, जबकि दूसरे में लखनऊ ने कोलकाता पर एक रन से रोमांचक जीत हासिल कर प्लेऑफ में अपनी जगह पक्की की।
लखनऊ के खिलाफ हार के साथ कोलकाता प्लेऑफ की रेस से बाहर हो गई।
